**Projekt výsadby drevín**

**Identifikačné údaje o výsadbe**

**Územné členenie:**

**Názov obce:** Bratislava

**Katastrálne územie:** Podunajské Biskupice, Záhorská Bystrica, Rača

**Druh pozemku:** ostatná plocha, zastavaná plocha a nádvorie

**Lokalizácia miesta realizácie vegetačných prvkov:** cintorín Komárov, cintorín Podunajské Biskupice, predpolie Krematória a Urnového hája, Urnový háj, areál Akadémie Policajného zboru, areál detského ihriska Sklabinská, cintorín Rača

**Kategória vegetačných úprav:**

Ekologická a estetická

**Popis výsadbového materiálu a spôsob výsadby:**

**2x Hruška okrasná ´Chanticleer´ (*Pyrus calleryana ´Chanticleer´)***

* s minimálnym obvodom kmeňa 17 - 20 cm
* na miestach, kde uhynuli predtým vysadené dreviny (náhrada za náhradnú výsadbu)
* cintorín Komárov

**6x Hruška okrasná ´Chanticleer´ (*Pyrus calleryana ´Chanticleer´)***

* s minimálnym obvodom kmeňa 17 - 20 cm
* na miestach, kde uhynuli predtým vysadené dreviny (náhrada za náhradnú výsadbu)
* cintorín Podunajské Biskupice

**10x Borovica čierna (*Pinus nigra)***

* s minimálnym obvodom kmeňa 18 - 20 cm
* predpolie Krematória a urnového hája

**25x Lipa malolistá ´Greenspire´ (*Tilia cordata ´Greenspire´)***

* s minimálnym obvodom kmeňa 18 - 20 cm
* predpolie Krematória a urnového hája

**5x Hrab obyčajný ´Purpurea´ (*Carpinus betulus ´Purpurea´)***

* s minimálnym obvodom kmeňa 18 - 20 cm
* predpolie Krematória a urnového hája

**1x Javor mliečny ´Globosa´ *(Acer platanoides ´Globosa´)***

* s minimálnym obvodom kmeňa 17 – 20 cm
* na mieste, kde uhynula predtým vysadená drevina (náhrada za náhradnú výsadbu, druhý kus doplní iný dodávateľ)
* cintorín Rača

**6x Lipa malolistá ´Rancho´ (*Tilia cordata ´Rancho´)***

* s minimálnym obvodom kmeňa 20 - 25 cm
* areál Akadémie Policajného zboru v Bratislave, Sklabinská 1

**6x Lipa malolistá ´Rancho´ (*Tilia cordata ´Rancho´)***

* s minimálnym obvodom kmeňa 20 - 25 cm
* detské ihrisko Sklabinská

**6x Ambrovník styraxový (*Liquidambar styraciflua)***

* s minimálnym obvodom kmeňa 20 - 25 cm
* detské ihrisko Sklabinská

**6x Muchovník lamarckov (*Amelanchier lamarckii)***

* s minimálnou výškou 100 – 200 cm
* detské ihrisko Sklabinská

**996x Zimozeleň menšia (Vinca minor)**

* výsadba pôdopokryvných rastlín na spevnenie svahu v rámci jedného z chodníkov
* sektor 5 v Urnovom háji

**Spôsob výsadby:**

* úkon zahrňujúci vkladanie dreviny v bale do pôdneho lôžka na trvalé stanovište vykonané odborne spôsobilou osobou v rozsahu starostlivosti o dreviny,
* aplikácia pôdneho substrátu určeného pre jednotlivé druhy drevín zahŕňa zásyp pôdneho substrátu k trvale umiestnenej drevine v jej stanovišti,
* ochrana pôdneho substrátu zahŕňa ochranné prvky v podobe vrchného zásypového krytu vysadenej dreviny. Ochrana sa priťaží prírodným mulčovacím materiálom – štiepka dlhá maximálne 7 cm,
* nevyhnutné terénne úpravy sa vykonávajú maximálne šetrným spôsobom hĺbenia a úpravy pôdneho krytu pňovými frézami, ľahkými výkopovými prácami tak aby nedochádzalo k degradácii okolitého prostredia,
* zabezpečenie prísunu vody ku koreňom stromov zavlažovacími vakmi, prípadne koreňovým zavlažovačom (možný ekvivalent),
* fixačno-stabilizačné prvky/opatrenia, ktoré majú ochranný charakter na podporu rastu jednotlivých vegetačných prvkov,
* monitoring vitality jednotlivých drevín,
* odburinenie stanovišťa mechanicky a chemicky (použité herbicídy na základe Zoznamu autorizovaných prípravkov na ochranu rastlín vydaný Ústredným kontrolným a skúšobným ústavom poľnohospodárskym),
* v prípade náhrady za náhradnú výsadbu je potrebné odstránenie pôvodnej výsadby (drevina, fixačné zariadenia...),
* v prípade, že nie je možné dodať materiál s požadovaným obvodom kmeňa, je prípustný ekvivalent takého materiálu, ktorý bude cenovo a druhovo na podobnej úrovni ako pôvodné zadanie.

**Legislatíva:**

Výsadba bude realizovaná v zmysle zákona č. 543/2002 Z. z. – zákon o ochrane prírody a krajiny v súlade s platnou vyhláškou 170/2021, ktorou sa zákon vykonáva a STN normami:

* + STN 83 7010 Ochrana prírody, ošetrovanie, udržiavanie a ochrana stromovej vegetácie
	+ STN 83 7017 Technológia vegetačných úprav v krajine Trávniky a ich zakladanie
	+ STN 83 7016 Technológia vegetačných úprav v krajine Rastlina a ich výsadba
	+ STN 83 7015 Technológia vegetačných úprav v krajine Práca s pôdou
	+ Arboristický štandard 4 – výsadba stromov a krov